Start do noweje hrajneje doby
FC Energija Choćebuz, postupnik do třećeje koparskeje ligi Němskeje, a regionalny koparski ligist Budissa Budyšin startujetej jutře a njedźelu do hrajneje doby 2018/2019. Budissa wočakuje jutře, sobotu, wot 13.30 hodź. FC Viktoriju 1889 Berlin a FC Energija Choćebuz njedźelu wot 13 hodź. FC Hansu Rostock.
Přihotowanske koparske hry
28.07. 11:00 SJ Chrósćicy –
Jednota Kamjenc
28.07. 14:00 Rakečanske ST –
Fortuna Trjebin
28.07. 15:00 Módro-běli Minakał –
Módro-běli Kulow
29.07. 12:30 SJ Chrósćicy II –
FSV Bretnig-Hauswalde
29.07. 14:00 FSV Wopaka –
Sokoł Ralbicy/Hórki
03.08. 18:30 SJ Njebjelčicy –
ST Großnaundorf
03.08. 19:00 Sokoł Ralbicy/Hórki –
VfB Hellerau-Klotzsche
04.08. 14:00 SJ Njebjelčicy II –
Módro-běli Kulow II
Wulki jěchanski turněr
W Bošecach pola Kubšic přewjedu Budyscy jěcharjo na tamnišim jěchanišću wot pjatka hač do njedźele 12. wulki Budyski jěchanski turněr. Nimo skakanja budu so jěcharki a jěcharjo tež w dresurje wubědźować. Pjatk a sobotu započnu so wurisanja rano we wosmich, njedźelu hodźinu pozdźišo.
Sport na wjesnym swjedźenju
Mustwa 3. ligi 2018/2019
1. FC Kaiserslautern
Eintracht Braunschweig
F.C. Hansa Rostock
FC Carl Zeiss Jena
FC Energija Choćebuz
FC Würzburger Kickers
FSV Zwickau
Hallescher FC
Karlsruher SC
KFC Uerdingen 05
SC Fortuna Köln
SC Preußen Münster
SG Sonnenhof Großaspach
SpVgg Unterhaching
SV Meppen
SV Wehen Wiesbaden
TSV 1860 Mnichow
VfL Osnabrück
VfL Sportowi přećeljo Lotte
VfR Aalen
29.07. 13:00 Choćebuz – Hansa Rostock
05.08. 13:00 Wehen Wiesbaden –
Choćebuz
08.08. 19:00 Choćebuz – Unterhaching
SJ Njebjelčicy – Lok Slepo 2:4 (0:1)
Zestawa domjacych: Matješk – Ričel, Kral, Gödig, Hanuza, Plaettner, Haška, Šołta, Čornak (46. Lejnart), Domš, Korjeńk
Po dwójnym treningu měrjachu zašłu sobotu Njebjelčenjo w prěnjej přihotowanskej hrě swoje mocy ze Slepjanskim koparskim mustwom. Mnohe lěta stej so cyłkaj prawidłownje w dypkowych partijach wubědźowałoj. Njebjelčanski trenar Handrij Krawčik nastaji poměrnje młode mustwo, a to hnydom ze štyrjomi nowačkami. To běchu Józef Matješk, kotryž je so zaso wot SJ Chrósćicy nawróćił, a Oliver Domš, kiž je w Njebjelčanskim dorosće hrał a so w Kamjencu pola Jednoty dale wukmanił. Nimo toho hrajetaj za mustwo SJN nětko Wiliam Plaettner z Kamjenca a Franc Gödig z Njeswačidła.
Partija běše ze wšeho spočatka poměrnje spěšna a bojowniska. Handrij Korjeńk zjewi so w spočatnej štwórć hodźinje dwójce před wrotami hosći, ale njezamó do wrotow trjechić. W 25. min. zadyri bul po wótrje třělenym róžku w krótkim kuće do Matješkowych wrotow k 0:1. Dalšu šansu přez Plaettnera wrotar wotpopadny.
Marian Žur z Lejna (nalěwo) a Beno Šołta z Miłoćic (naprawo) – triatletaj tri-teama-Serbja – staj so njedźelu w Lipsku na 35. Lipšćanskim triatlonje wobdźěliłoj. Žur bu na olympiskej distancy 98. a Šołta wobsadźi 128. městno. Interne serbske mocyměrjenje Lejnjan potajkim znowa doby. Na wobrazu steja hišće Tilo Mayer a Sandro Besold (wobaj BLV čerwjeno-běli 90 Budyšin) a Torsten Müller (OSSV Kamjenc).
Foto: Marian Žur
„Jako tu 2014 prěni raz stejachmy, bě Němska čerstwy swětowy mišter a my witachmy na prěni turněr 14 mustwow. Nětko, štyri lěta pozdźišo, su Němcy drje blamabelnje zwrěšćili, za to pak sće so wy z dohromady 28 přizjewjenjemi wo to postarali, zo přewjedźemy tu dźensa jedyn z najwjetšich turněrow Sakskeje w třělenju jědnatkow – wutrobny dźak wam!“, tak powita sobotu popołdnju hłowny organizator Stephan Prucha wšěch wobdźělnikow w delnich Sulšecach. W dohromady sydom staflach wojowachu tam cyłki ze susodnych wjeskow wo zaćah do wosmifinala. Cyłkaj z Hermsdorfa abo Choćebuza měještaj najdlěši přijězd.
ST Kinspork/Łužnica
– SJ Chrósćicy 2:3 (1:3)
Zestawa hosći: Králíček – Dehn, Püschel, Sentivan, Lešawa, Špitank, G. Zahrodnik, Henzel, Beneš, Baldeh, Młynk
Prěnje mustwo Chróšćanskeje SJ nastupi minjeny pjatk w prěnjej testowej hrě noweje hrajneje doby we Łužnicy. Mustwo hraje we wokrjesnej wyšej lize a bě w zašłej hrajnej dobje 12. městno wobsadźiło. Chróšćenjo nastupichu ze zestawu, kajkaž dotal tak hišće dawała njeje. Nowi hrajerjo ze swójskeje młodźiny běchu sobu, kaž na přikład Nick Lešawa, kotryž hraješe wot započatka sem. Tež Tadej Špitank steješe po nimale dwěmaj lětomaj zaso raz na hrajnišću, po tym zo bě so ćežko při kolenu zranił. W ofensiwje stejachu z Filipom Henzelom a Jakubom Benešom tež nowi koparjo na hrajnišću.
Regionalny koparski ligist Budissa Budyšin je w zašłych tydźenjach tójšto nowopřichadow za hrajnu dobu 2018/2019 prezentował a na tamnym boku hnydom wjacorych hrajerjow rozžohnował. Nowinarski rěčnik Budissy Torsten Zettl je raz přehlad zestajał.
přichady: Alexander Schidun (škit/Jednota Kamjenc), Marcel Bär (škit/ Dynamo Drježdźany U 19), Eric Merkel (škit/Biskopičanske KT 08), Stefan Richter (trenar za wrotarjow), Philipp Dartsch (škit/SpVgg Bayern Hof), Marek Langr (nadběh/Jednota Kamjenc), Christopher Schulz (wrotar/SpVgg Bayern Hof), Mateusz Ciapa (srjedźne polo/U 19 1. FC Magdeburg), Michael Schlicht (srjedźne polo/1. FC Schweinfurt 05), Niclas Treu (nadběh/Lüneburger SK Hansa)
wotchady: Franz Pfanne (srjedźne polo/SV Rödinghausen), Paul Milde (nadběh/Kamjeničanski FC), Max Gehrmann (nadběh/njeznate), Ezequiel Rosendo (srjedźne polo/kónc karjery), Jan Schulz (wrotar/Kaiserslautern II), Toni Barnickel (srjedźne polo/Jednota Kamjenc), Norman Kloß (srjedźne polo/Biskopičanske KT 08), Tobias Heppner (škit/Biskopičanske KT 08) Torsten Zettl
ces_Latn szl_Latn bos_Latn lim_Latn slk_Latn nno_Latn kmr_Latn ban_Latn ces_Latn lim_Latn nno_Latn mri_Latn hau_Latn lim_Latn oci_Latn hau_Latn ltz_Latn lim_Latn ces_Latn bos_Latn szl_Latn bos_Latn szl_Latn szl_Latn deu_Latn gla_Latn ltz_Latn szl_Latn ltz_Latn dan_Latn ltz_Latn tur_Latn ltz_Latn ltz_Latn ltz_Latn deu_Latn nno_Latn ltz_Latn szl_Latn sna_Latn isl_Latn szl_Latn bam_Latn szl_Latn mri_Latn szl_Latn szl_Latn isl_Latn pol_Latn szl_Latn ces_Latn szl_Latn ayr_Latn szl_Latn hrv_Latn lim_Latn ltz_Latn pol_Latn pol_Latn szl_Latn szl_Latn